**În vremea de-ncercare...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai întărit în vremea de-ncercare

Şi mi-ai vorbit cu glas duios şi blând...

Din ochi, când îmi curgeau lacrimi, amare,

Cu sufletu-ntristat pân-la mormânt,

Priveam doar cerul.. poate doar o rază

Gândeam că va veni.. şi mângâiat

Să fiu.. dar cerul, norii şi-i brăzdează

Peste pământul inimii-ncercat!

Doream mereu ca să am biruinţa

Să sufăr..o.. eu nu vroiam deloc

Ţinându-mă pe braţ, mi-ai spus "fiinţa

Se curăţeşte doar prin al Meu foc!

Şi orice încercare care vine

E dată numai spre folosul tău...

Încrede-te şi azi, deplin în Mine,

Căci nu te las atunci când este greu...

Nu te va arde focul încercării

Şi nici un fir de păr nu-ţi va fi ars...

Priveşte doar mereu în largul zării:

Cine-ţi păzeşte oare, al tău pas?

Nici apa în furtuna cea adâncă

Talazurile de le-ar ridica...

O, nu te teme! Eşti aici, pe Stâncă

Te ţin de mână.. Nu te clătina!

Eu te-am născut la Golgota-n durere...

Ca să ai viaţa şi să porţi un nume...

Şi te păzesc de rău şi de cădere!

Că nu-s cuvinte ca să îţi pot spune,

Cum te-am purtat pe Braţ de rugăciune..

Tu vino azi! Adu-Mi închinăciune!"

Daniela Baniţă